Trelis/gawiki huggingface dataset:
Móilín. Is éard is móilín ann ná an cáithnín is lú a fhaightear go nádúrtha d'aon
dúil nó comhdhúil. I gcás cuid de na dúile, is é an t-adamh féin
an móilín, mar shampla héiliam (He) is neon (Ne). I gcásanna eile,
tá dhá adamh sa mhóilín, mar shamplaí hidrigin (H), nítrigin (N)
is ocsaigin (O). Cuirtear an t-eolas seo in iúl tríd an iarfhoscript
2 a scríobh leis an tsiombail, mar seo: H2, N2, O2. Ina lán ábhar
eile ar comhdhúile iad, bíonn níos mó ná adaimh dúile amháin
greamaithe dá chéile. I móilín uisce, mar shampla, tá dhá adamh
hidrigine i dteannta adamh amháin ocsaigine: mar sin, scríobhtar an
tsiombail d'uisce mar H2O. Tá ábhair eile fós ann ina bhfuil na mílte
adamh i ngach móilín, mar shampla, próitéiní, carbaihiodráití,
DNA is a lán eile.
Tugtar ceimic mhóilíneach nó fisic mhóilíneach ar na heolaíochtaí a bhaineann leis an ábhar seo, ag brath ar chlaonadh an fhócais.
21ú céad. Forbhreathnú.
Thosaigh an 21ú haois ar an 1 Eanáir 2001 agus críochnóidh sé ar an 31 Nollaig 2100.
John Sparrow David Thompson. Príomh-Aire Cheanada ab ea "The Right Honourable" An tUasal John Sparrow David Thompson KCB PC (10 Samhain, 1845 – 12 Nollaig, 1894) ó 5 Nollaig 1892 go dtí 12 Nollaig, 1894. B'é Príomh-aire na hAlban Nua i 1892 chomh maith le sin.
Henry Moseley. Fisiceoir Sasanach ab ea Henry Gwyn Jeffreys Moseley (23 Samhain 1887 - 10 Lúnasa 1915). Tá clú bainte amach aige mar a gheall ar a chuid oibre ar na huimhreacha adamhacha..
Taighde.
Léirigh Mosley sa bhliain 1913 an coibhneas docht idir díraonadh x-ghathach speictream na ndúl agus a n-áit cheart sa Tábla Peiriadach. Thángthas ar an gconclúid go bhfuil baint ag an uimhir adamhach le lucht leictreach an núicléis, is é sin, lucht na bprótón. Is é an lucht a thugann na hairíonna ceimeacha don dúil, seachas an mais adamhach.
Roimh fhionnachtain Moseley, measadh go raibh uimhreacha adamhacha (nó uimhir eiliminteach) de dhúil mar uimhir sheicheamhach leath-treallach, bunaithe ar sheicheamh na maiseanna adamhacha, ach mionathraíodh go pointe áirithe iad nuair a mheas ceimiceoirí go raibh an mionathrú seo inmhianaithe, mar a rinne Dmítrí Meindeiléiv. 
Ina fhionnachtain, Tábla Peiriadach na nDúl, mhalartaigh Meindeiléiv oird cúpla péire dúile; bhí sé in ann iad a chur in áiteanna níos oiriúnaí sa tábla. Mar shampla, sannadh na huimhreacha adamhacha 27 agus 28 do na miotail cóbalt agus nicil, faoi seach, bunaithe ar a n-airíonna ceimiceacha agus fisiceacha, cé go raibh na maiseanna adamhacha beagnach mar an gcéanna acu. 
Déanta na fírinne, tá mais adamhach cóbailt beagán níos mó ná mais nicile, rud a chuirfeadh ord droim ar ais dá gcuirfí sa Tábla Peiriadach go liopasta iad de réir na maise adamhaí. 
Léirigh turgnaimh Moseley i speictreascópacht X-gha go díreach óna bhfisic go bhfuil na huimhreacha adamhacha difriúla ag cóbalt agus nicil, 27 agus 28, agus go gcuirtear iad sa Tábla Peiriadach i gceart le tomhais oibiachtúla. 
Dá réir sin, léirigh fionnachtain Moseley nach uimhreacha treallacha iad uimhreacha adamhacha na ndúl bunaithe ar cheimic agus intuigtheacht ceimiceoirí, ach ina ionad sin, tá bunús daingean turgnamhach acu ó fhisic a speictrim X-gha.
Saol.
Fuair Moseley bás i nGallipoli sa bhliain 1915.
Dmítrí Meindeiléiv. Ceimiceoir Rúiseach ab ea Dmítrí Iavánavaidts Meindeléiv (Rúisis: Дми́трий Ива́нович Менделе́ев ) 
(8 Feabhra 1834 i dTobolsk - 2 Feabhra 1907). Rinne sé amach dlí peiriadach i rangú na ndúl. 
Fionnachtana.
Rugadh Meindeiléiv i dTobolsc na Rúise sa bhliain 1834. 
Bhain sé clú amach mar dhuine den bheirt a chum tábla peiriadach loighciúil as na dúile ceimiceacha, chun na cosúlachtaí idir dúile gaolmhara a thaispeáint. Chuimsigh is achoimrigh sé airíonna na ndúl go léir ina chlár peiriadach, uirlis chumasach i gcur chun cinn na ceimice. Thuar sé go raibh dúile ann nach raibh ar eolas, agus fionnadh iad ina dhiaidh sin.. 
Chomh maith le dearcadh caothúil ar na dúile a sholáthar, thaispeáin an clár ceamaí i liosta na ndúl, agus réamhinis dúile nár fionnadh go dtí blianta ina dhiaidh sin. 
In 1869, shocraigh Meindeiléiv na dúile ar fad a bhí ar eolas ann (63 ceann ag an am sin) i sraith ardaitheach de réir mhaiseanna na n-adamh.
D'átháin sé go raibh airíonna na ndúl le feiceáil arís agus arís eile go rialta. Shocraigh sé iad i riocht tábla sa chaoi go mbeadh na dúile lena mbainfeadh na hairíonna cheanna ina gcolúin ingearacha.
De bhrí go bhfuil airíonna na ndúl le fáil go peiriadach, an Tábla Peiriadach a thugtar ar an tábla seo. Bhí bearnaí i dtábla na ndúl nach raibh faighte fós. Thuar Meindeiléiv airíonna na ndúl nach raibh faighte trí airíonna na ndúl a bhí os cionn nó faoi bhun na mbearnaí a mheas.
Cailleadh Meindeiléiv sa bhliain 1907 i gCathair Pheadair. Ainmnítear an dúil meindiléiviam as.
Seamus Deane. Údar, file, agus léirmheastóir ab ea Seamus Deane (9 Feabhra 1940 i nDoire – 12 Bealtaine 2021). 
Saol.
B'as Doire Séamus Deane agus bhí sé ar scoil i gColáiste Cholm Cille sa chathair sin, mar a raibh sé in aon rang le Séamus Heaney.
Bhí baint mhór ag Séamus Deane le compántas Field Day. Bhí sé ar dhuine de na hintleachtóirí a scríobh paimfléidí polaitiúla agus cultúrtha do Field Day sna 1980idí agus 1990idí in éineacht le leithéidí Declan Kiberd, Tom Paulin agus Terry Eagleton.
Ba é a bhí ina eagarthóir ginearálta ar cheithre imleabhar an "Field Day Anthology of Irish Writing" ina n-áirítear os cionn 4,000 leathanach agus a foilsíodh de réir a chéile ó 1990.
Bás.
Bhásaigh Séamus Deane san ospidéal Beaumont, BÁC ar 12 Bealtaine 2021 agus in aois 81 dó. Dúirt an tUachtarán Michael D Higgins gur caillteanas domheasta é bás Shéamuis Deane don scríbhneoireacht in Éirinn.
Saothar.
Bhain Deane cáil idirnáisiúnta amach faoina úrscéal "Reading in the Dark" atá bunaithe ar bhlianta a óige i nDoire.
Tá leabhair filíochta scríofa aige, “Gradual Wars”, “Rumours”, agus “History”. 
Tá saothair phróis eile déanta aige chomh maith, “Celtic Revivals”, “Essays in Modern Irish Literature 1880 – 1980” , “A Short History of Irish Literature”, “The French Enlightenment and Revolution in England 1789 – 1832” ina measc.
Foo Fighters. Is banna rac-cheoil as Stáit Aontaithe Mheiriceá é Foo Fighters. Nuair a bhris an banna mór Nirvana suas i 1994, chuaigh druamdóir Dave Grohl isteach sa stiúideo, agus rinne sé albam beag ina aonar. Sheinn Grohl gach uirlis agus chan sé na hamhráin. Thug sé an t-ainm Foo Fighters ar an dtoradh. Nuair a bhí an t-albam réidh, thosaigh Grohl banna nua le Pat Smear as Nirvana, agus Nate Mendel agus William Goldsmith as an mbanna Sunny Day Real Estate.
Corn Sacair an Domhain. Comórtas sacair idirnáisiúnta is ea Corn Sacair an Domhain (nó Corn FIFA an Domhain). Eagraíonn FIFA an comórtas gach ceithre bliana agus bíonn seans ag gach foireann sacair idirnáisiúnta a bheith páirteach. Bhuaigh an Fhrainc Corn an Domhain sa bhliain 2018, agus beidh an chéad cheann eile ar siúl i gCatar sa bhliain 2022.
Tosaíonn an corn leis an gcomórtas cáiliúcháin, ina imríonn na foirne i gcoinne a chéile agus téann na buaiteoirí isteach sna cluichí ceannais. Ní bhíonn ach dhá fhoireann is tríocha sna cluichí ceannais, agus mar sin is luachmhar an duais é. Téann an fhoireann óstach agus na curaidh go díreach isteach sna cluichí ceannais. Cuirtear na foirne eile isteach i ngrúpaí beaga, agus leanann an dá fhoireann is fearr ar aghaidh. Ansin, is iomaíocht díbeartha í go dtí an cluiche ceannais.
As an aon comórtas is fiche a imríodh go dtí seo, tá an corn buaite ag ocht náisiún. Tá cúig bhua ag an Bhrasaíl, níos mó ná aon fhoireann eile, agus is iad an fhoireann amháin chun páirt a ghlacadh i ngach comórtas. Tá ceithre chorn buaite ag an Iodáil agus an Ghearmáin. Tá dhá bhua ag Uragua, an Airgintín agus an Fhrainc, agus tá ceann amháin ag Sasana agus an Spáinn. Is iad an Fhrainc curaidh an domhain faoi láthair.
Pixies. Banna rac-cheoil, nó rac malartach, as Stáit Aontaithe Mheiriceá é Pixies. Bhailigh an banna fuaimeanna punc-rac agus ceol traidisiúnta le chéile, chun a stíl sainiúil féin a chruthú. Níor bhain an banna aon rath mór amach ar dtús, ach d'imir siad tionchar mór ar a lán bannaí a tháinig ar an bhfód níos déanaí. Cumadóir an-tréitheach é Black Francis, agus bhí cáil aige mar cheoltóir ina aonar chomh maith. Cé gur bhanna beag neamhspleách a bhí ann, tá a dtionchar le cloisteáil fós i rac-cheol nua-aimseartha. 
D'aontaigh baill an bhanna ar ais le chéile sa bhliain 2004, agus chuaigh siad amach ar chamchuairt domhanda. Níor thaifead siad aon ábhar nua, agus ag tús na bliana 2008 bhí Black Francis ag rá in agallaimh éagsúla go raibh an ath-aontú thart. 
Stair.
Bunaíodh Pixies i mBostún, Massachusetts sa bhliain 1986, nuair a bhuail Charles Thompson (Black Francis, nó Frank Black níos déanaí) leis an ngiotáraí Joey Santiago ar an gcoláiste. Le David Lovering ar na drumaí agus Kim Deal ar an dordghiotár, thabhaigh siad clú agus cáil thall sa Bhreatain, agus ansin níos déanaí abhaile i Stáit Aontaithe Mheiriceá freisin. 
Bhriseadar suas sa bhliain 1991, nuair a nocht Francis in agallamh go raibh sé críochnaithe leo. Bhí deacrachtaí idir eisean agus Deal, a bhí ag fás agus ag méadú thar na blianta. Chuir seisean tús gan mhoill le gairmréim aonair, agus bhain Deal roinnt cáil amach leis a banna nua The Breeders, in éineacht leis a deirfiúr Kelley.
Nevermind. Is é Nevermind an dara halbam ón rac-bhanna Nirvana, agus é ar cheann de na halbaim is cáiliúla riamh. Bhí an stíl seo, grúinse a thugtar air, úr nua ag an am agus d'athraigh an t-albam seo cúrsaí rac-cheoil go tobann. Bhí a lán daoine tuirseach leis an stíl rac-cheoil a bhí i gceannas ag an am, agus mar thoradh ghnóthaigh rac malartach lucht éisteachta mór gan mhoill.
In Utero (albam). Is é In Utero an ceathrú halbam ón bhanna rac-cheoil Mheiriceánaigh Nirvana. Tar éis an cháil mhór a bhaineadar amach leis an albam "Nevermind", bhí sé de sprioc acu filleadh ar a bhfréamhacha punc-rac. Mar sin d'eisigh siad ceirnín a bhí i bhfad níos callánaí, níos casta agus míshlachtmhaire. 
An léiritheoir a roghnaigh siad ná Steve Albini, rud a chuir olc ar Geffen agus iad ag tnúth le rianta tarraingteacha nua a dhíolfaí na mílte cóip uair amháin eile. 
Ní raibh Kurt Cobain ar a chompord riamh lena cháil nua, rud a bhí mar théama don albam. In ainneoin an cur chuige nua siúd a bhí acu, shroich an t-albam barr na gcairteacha arís, buíochas le hamhráin cháiliúla amhail "Heart-Shaped Box" agus "All Apologies".
Led Zeppelin (albam). Céad-ligean an racghrúpa Sasanaigh Led Zeppelin is ea Led Zeppelin. Cé nár ghnóthaigh an ceirnín mórán meas ó lucht na gcriticeoirí, chothaigh sé lucht leanta díograiseach nua a d'fhanfadh dílis don bhanna sna blianta ó shin i leith. 
Meascán idir na gormacha agus rac-cheol atá sa chuid is mó den cheol.
Honoré de Balzac. Honoré de Balzac (Tours 20 Bealtaine 1799 - 18 Lúnasa 1850), an scríbhneoir Frainicise is mó le rá den chéad chuid den 19ú haois. Tá aithne air mar mháistir an úrscéil réalaí. Rugadh i dTours in Indre-et-Loire na Fraince é; cailleadh i 1850 é i bPáras.
William Trevor. Úrscéalaí Éireannach a bhí i William Trevor (24 Bealtaine 1928 – 20 Samhain 2016). I mBaile an Mhistéalaigh, Contae Chorcaí, a rugadh é. Tógadh i dteaghlach Prostatúnach den mheánaicme é. Chaith sé a óige i roinnt áiteanna i ndeisceart na hÉireann toisc go raibh a athair ag obair do bhanc. Chuir a theaghlach fúthu sa Sciobairín, i dTiobraid Árann, in Eochaill, agus in Inis Córthaidh. D’fhreastail sé ar Choláiste na Tríonóide i mBaile Átha Cliath. Ar dtús fuair sé obair i Sasana mar dhealbhóir (faoin ainm Trevor Cox) agus mar mhúinteoir, agus ina dhiaidh sin d'iompaigh sé ar obair eile ag scríobh gearrscéalta. Fuair sé bás in Somerset Shasana sa bhliain 2016.
Saothair.
Gearrscéalta.
Tá seacht leabhair gearrscéalta scríofa aige chomh maith:
William Ramsay. Ceimiceoir Albanach ab ea an Ridire William Ramsay (2 Deireadh Fómhair 1852 – 23 Iúil 1916). 
Bhain sé clú amach mar gheall ar a chuid oibre ar na triathgháis. I gcomhar leis an Tiama Rayleigh, d'fhionn sé an dúil argón sa bhliain 1894. D'aithin sé na dúile héiliam, neon, crioptón is xeanón, agus thomhais sé a n-airíonna. D'aimsigh sé argón (1894), héiliam (1895), neon (1898), criptón (1898), agus xeanón (1898).
Bhuaigh sé Duais Nóbel na ceimice i 1904. 
Saol.
Rugadh i nGlaschú é, mac le William Ramsay, C.E. agus le Catherine Ramsay (a rugadh mar Robertson). Ba nia é don gheolaí An Ridire Andrew Ramsay.
Rinne Ramsay a chuid staidéir in Ollscoil Ghlascú faoi Thomas Anderson agus ina dhiaidh sin chuaigh sé go dtí Ollscoil Tübingen sa Gearmáine, áit ar scríobh sé tráchtas dochtúireachta dar theideal “Investigations in the Toluic and Nitrotoluic Acids”.
D'fhill Ramsay ar Ghlaschú mar chúntóir ag Anderson i gColáiste Anderson. Ceapadh é ina Ollamh le ceimic in Ollscoil Bhristó i 1879.
Phós sé Margaret Buchanan sa bhliain 1881, an bhliain chéanna ar ceapadh é mar 'Phríomhoide' nó 'Cheannaire' ar Ollscoil Bhristó. Lean sé air ag déanamh taighde ar cheimic orgánach agus ar na triathgháis. 
I 1887 tháinig sé i gcomharbas ar Alexander Williamson mar 'Chathaoirleach na Ceimice' i gColáiste na hOllscoile i Londain. 
Fuair sé bás in High Wycombe, Buckinghamshire, i 1916.
John Dalton. Ba cheimiceoir, fisiceoir agus meitéareolaí Sasanach é John Dalton FRS (5 nó 6 Meán Fómhair 1766 – 27 Iúil 1844). Is fearr aithne air as an teoiric adamhach a thabhairt isteach sa cheimic, agus as an taighde a rinne sé ar dhathdhaille, a bhí aige. Tugtar "Daltúnachas" ar dhathdhaille i dteangacha éagsúla, a bheith ainmnithe ina dhiaidh.
Taighde.
Sna blianta 1808-1810 chuir Dalton a theoiric adamhach le chéile, agus rinne eolaíocht chainníochtúil sa cheimic. Thóg sé clár meáchan adamhach. 
Rinne sé taighde ar mheascáin gás go príomha, fórsa gaile, leaisteachas gaile agus forbairt theirmeach gás. 
D'fhionn sé dlí ("dlí Dalton" inniuˈ) ar pháirtbhrúnna, go bhfeidhmíonn gach gás ar leith, i meascán gás i soitheach, an brú céanna is a d'fheidhmeodh sé dá mbeadh sé ina aonar sa toirt sin, agus mar sin go bhfeidhmíonn páirtbhrú i gcomhréir le codán an gháis sin sa mheascán. 
Feidhmíonn na gáis uile neamhspleách ar a chéile. Mar shampla, cuimsíonn an t-atmaisféar 80% nítrigine, a bheag nó a mhór, agus mar sin feidhmíonn an nítrigin 80% de bhrú an atmaisféir.
Tionchar.
Le hobair John Dalton ar an teoiric adamhach timpeall 1810, tháinig an cheimic chun tosaigh ina heolaíocht chainníochtúil agus d'fhorbair go tapa sa 19ú céad.
Oasis. Rac-bhanna Sasanach ba ea Oasis, a cuireadh ar bun i Manchain sa bhliain 1991. D'fhás Oasis amach ó ghrúpa a bhí ann níos luaithe, The Rain, bhí Lia Gallagher (fonnadóireacht, tambóirín agus maracai), Paul "Bonehead" Arthurs (giotár), Paul "Guigsy" McGuigan (dordghiotár) agus Tony McCarroll (drumaí agus cnagadh) sa bhanna ón tús. 
Chuaigh deartháir níos sine Liam, Noel Gallagher (giotár luaidhe agus príomhchumadóir amhrán) mar an chúigiú ball, agus bhí sin mar foireann an mbanna go dtí Aibreán 1995. 
Sínigh Oasis leis an lipéad ceol neamhspleách, Creation Records i 1993 agus scaoil siad a chéad albam, Definitely Maybe, a sháraigh curiarrachtaí i 1994. 
Tá inspioráid tógtha ag Oasis ó a lán de na bannaí Sasanacha a bhain cáil amach sna 1960idí, mar shampla The Beatles, The Who, The Kinks agus The Rolling Stones. Chomh maith le sin, bhí tionchar mór ag bannaí eile as Manchain orthu freisin, mar shampla The Smiths agus The Stone Roses. 
Bhí Oasis ar cheann de na bannaí is mó ar ar dtugtaí Britpop i lár na 1990idí, in éineacht le Blur, Pulp, Elastica, Cast agus roinnt bannaí eile. Bhí coimhlint cháiliúil sna meáin agus sna cairteacha idir iadsan agus Blur, na bannaí ba mhó ag an am.
I mí Lúnasa 2009, dúirt Noel Gallagher go raibh sé ag éirí as an banna de bharr coimhlintí le Liam, agus bhunaigh sé Noel Gallagher's High Flying Birds. Tá tri albam agus E.P. eisithe acu.
Athainmnigh Liam, agus baill eile as Oasis, an banna mar "Beady Eye". Díscaoileadh Beady Eye sa bhliain 2014, tar éis dhá albam. 
Dioscliosta.
Albam Beo.
"Familiar to Millions" (2000)
I.B.
"Stop the Clocks" (2006)
Albaim díolama.
1. " (1996)
2. " (1996)
3. "The Masterplan" (Diolaim taobh-B) (1998)
4. "Stop the Clocks" (2006)
5. "Time Flies... 1994-2009" (2010)
Mazurek Dąbrowskiego. Is é Mazurek Dąbrowskiego (is mar "Dombrowski" a fhuaimnítear an sloinne sin Dąbrowski, ó sheasann an litir Pholainnise úd "ą" do [o] le srónaíl), nó Masúrca Dąbrowski, amhrán náisiúnta na Polainne. Is é an chéad teideal a bhí ar an amhrán ná "Pieśń Legionów Polskich we Włoszech" nó Amhrán na Léigiún Polannach san Iodáil. Chum Józef Wybicki an téacs i gcathair Reggio sa bhliain 1797, agus chualathas an t-amhrán á chanadh sa Pholainn le linn cheannaircí móra na naoú haoise déag, is é sin, Éirí Amach Mhí na Samhna (1830) agus Éirí Amach Mhi Eanáir (1863). Sa naoú haois déag, bhí na gluaiseachtaí daonlathacha ag maíomh dlúthpháirtíochta leis na Polannaigh, agus dá réir sin, haistríodh an t-amhrán go sraith mhaith teangacha. Is féidir é a chanadh as Gearmáinis, mar shampla, faoin teideal "Noch ist Polen nicht verloren" ("Níl an Pholainn caillte go fóill"). 
Fuair an file Slovacach Samuel Tomašik inspioráid ón amhrán seo le "Hej, Slované" ("Hóra, a Shlavacha") a chumadh - amhrán atá ceaptha mar chomhamhrán náisiúnta do na Slavaigh go léir. 
Maidir le Mazurek Dąbrowskiego, glacadh leis mar amhrán náisiúnta agus stáit na Polainne sa bhliain 1827. An leagan thíos a úsáidtear go hoifigiúil, tá sé beagáinín difriúil le leagan Wybicki, a bheadh sách deacair le tuiscint ag Polannach an lae inniu, toisc chomh seanfhaisiúnta agus atá an stíl is an teanga.
Nasc.
HYMN PAŃSTWOWY RZECZYPOSPOLITEJ POLSKIEJ - Eolas faoi stair an amhráin as Polainnis ar leathanaigh Roinn Oideachais na Polainne, chomh maith le nótaí an amhráin le híoslódáil. Tá cóirithe éagsúla ar fáil anseo (féach "Pliki do pobrania", a chiallaíonn "Comhaid le haghaidh íoslódála"): pianó, cór agus ceolchoirm.
Triúracht. Is é is triúracht ann ná triúr fear (na triúraithe) a bheith i gceannas ar an stát nó ar an ngluaiseacht réabhlóideach mar chineál comhghuaillíocht mhíchompordach idir daoine láidre nach bhfuil aon duine acu in ann iomlán na cumhachta a shealbhú dó féin. Is coincheap stairiúil é, go bunúsach, agus é ag baint le stair na Sean-Róimhe, siúd is go ndearnadh cuid mhaith iarrachtaí nua-aoiseacha an cleachtadh a athbheochan. 
Is iad an dá thriúracht stairiúla is mó a bhíonn i mbéal na ndaoine ná an Chéad Triúracht, mar atá, an chomhghuaillíocht neamhoifigiúil a bhí ag Iúil Caesar le Gnaeus Pompeius Magnus agus le Marcus Licinius Crassus, agus an Dara Triúracht, a raibh Octavianus (is é sin, an tImpire Ágastas), Marcus Aemilius Lepidus, agus Marcus Antonius páirteach inti.
Coipeadh. Nuair a fhágtar giosta ag riospráil gan ocsaigin, bristear síos an siúcra agus scaoiltear saor dé-ocsaíd charbóin agus alcól. Tugtar coipeadh ar an bpróiseas sin.
Baile na nGabhar.  Baile na nGabhar suite i ndeisceart chontae Bhaile Átha Cliath. Is bruachbhaile é agus tá sé suite gar do Dhún Droma agus Stigh Lorgan. Tá seachtó míle duine ina gcónaí sa cheantar.
Is é an crosbhóthar, ar a bhfuil an teach tábhairne The Goat agus siopa éadaí cáiliúil Mr Big suite, lárionad an bhruachbhaile. 
Tá neart scoileanna meanleibhéal thart timpeall. Coláiste Benildus, Mount Anville, Our Lady's Grove, agus Coláiste Eoin san áireamh.
Tagann Charlie Bird (Iriseoir le RTE), Pól Ó Tuama (Ceannaire na gCabáistí) agus Frank Casey (Bainisteoir Bhord Rugbaí Éireann) ón cheantar seo. 
Tá neart crann os cionn 200 bliain d'aois sa limistéar. Sníonn sruthán anuas ó shléibhte Bhaile Átha Cliath tríd an bhruachbhaile seo agus críochnaíonn sí i nDún Laoghaire. Tá neart iasc ar fáil inti, scadáin rua san áireamh.
Bleach. Is é Bleach an chéad albam ón bhanna rac-cheoil Nirvana. Albam trom agus dorcha ab ea é, le fuaimeanna cosúil le The Melvins, Mudhoney agus bannaí eile as Seattle. Ach bhí fuaim Nirvana féin le cloisteáil freisin, agus bhí Kurt Cobain ag fás mar chumadóir. Leis an albam seo, thaispeáin Nirvana go maith an fuaim grúinse - chomhcheangal idir miotal trom agus punc-rac, agus léirigh siad freisin neart an chomhcheangail nua seo.
Jack Endino. Is léiritheoir agus ceoltóir rac-cheoil as Seattle, Meiriceá é Jack Endino. Sheinn sé i gcúpla bhanna, mar shampla Skin Yard. Ach tá i bhfad níos cáil air mar léiritheoir, leis na bannaí grúinse ach go háirithe. Inniu, tá níos mó ná dhá chéad albaim déanta aige. Oibríonn sé i gcónaí le bannaí rac-cheoil, agus tá albaim déanta aige le Nirvana, Zeke, Soundgarden, Green River, Mudhoney, Tad, Screaming Trees, Afghan Whigs, L7, Dwarves, Kerbdog, Seven Year Bitch, Bruce Dickinson, Therapy? agus a lán eile.
Tá Endino bunaithe i Reciprocal Studios, Seattle.
Giotár. Is saghas uirlis cheoil é an giotár. Is téaduirlis í, agus bíonn idir cheithre agus dhá théad dhéag air, de ghnáth. Nuair a phioctar na téada (léis na méara nó le pleictream), tosaíonn siad ag tonnchrith agus fuaim uathu. Tá dhá shaghas giotár le fáil, go bunúsach - giotár leictreach agus giotár fuaimiúil. Chomh maith leis sin, tá dord nó dordghiotár ann freisin. 
Is uirlis choitianta é an giotár sa rac-cheol, an giotár-leictreach go háirithe. Tugtar an t-ainm giotáraí ar dhuine a sheinneann an giotár. 
Nuair a bhuaileann tú ceann de na téada nó na sreanga ar an ngiotár baineann tú creathadh as agus téann an creathadh sin siar go dtí an poll fuaime nó i gcás an ghiotáir leictrigh go dtí na glacadóirí. Is í minicíocht an chreathaidh seo a dhéanann an nóta. Bíonn na téada saora ar ghnáthghiotár sé-théadach tiúnáilte mar seo: E B G D A E. Agus nuair a leagan tú méar ar na frets athraítear an mhinicíocht go crómatach de réir mar a théann tú suas an caol nó an muineál.
Dordghiotár. Is téaduirlis é an dordghiotár. Tá sé cosúil le giotár, ach tá an gléas agus a chuid téide níos mó, le fuaim níos ísle. Sa phopcheol agus rac-cheol ó na 1950idí ar aghaidh, is é an dord an leath eile den lucht rithime - ag obair go cóngarach leis na drumaí - a chuireann bunús amhrán le chéile do na ceoltóirí eile.
Is minic atá 4 shreang ar an dord, atá tiúnta i gceathrú cosúil leis na chéad cheithre shreang ar an ngnáth-ghiotár ach sa chéad ochtach níos ísle. Is iad ainmneacha na sreanga seo E A D agus G. Ach úsáidtear uimhreacha difriúla sreanga ag dordghiotáraí nuair a bhíonn réimse níos mó nó fuaim éagsúil ag teastáil. 
Stair an Dordghiotáir.
Sa 1950idí, d'úsáidtí an dord dúbailte chun droichead a dhéanamh ó na drumaí go dtí na huirlisí eile i mbanna ceoil. Ach bhí fadhbanna leis an uirlis seo. Ar dtús, bhí sé mór. Tá timpeall sé troigh ar an dord dúbailte. Rinne sé seo deacair é a bhogadh ó áit go háit. Freisin, bhí sé deacair a sheinm. Gan stiallóga cosúil le giotár, bhí ar an seinnteoir a lán cleachta a dhéanamh chun nótaí a sheinm i dtiúin. Freisin, chuir sé strus mór ar lámha lena sreanga tiubha i bhfad ón méarbhord. 
Is é an dordghiotár leath den ghrúpa. "Dordghiotáraí" a tugtar ar dhuine a sheinneann an uirlis seo. I measc na ndordghiotáraithe cáiliúla, tá Paul McCartney ó The Beatles, Sting ó The Police, Phil Lynott ó Thin Lizzy, Adam Clayton ó U2, Flea ó Red Hot Chili Peppers, John Entwistle ó The Who, Lemmy Kilmister ó Motörhead, agus Dee Dee Ramone ó Ramones.
Imtharraingt. Dlí dobhriste nádúir is ea an imtharraingt nó domhantarraingthe. Déileálann sé leis an luasghéarú chuig a chéile idir dhá rud, ar bhonn an fhad eatarthu.
Dlí imtharraingthe Newton:
San gcás seo, G = tairiseach na himtharraingthe:
Incesticide. Is albam é Incesticide ón bhanna rac-cheoil Nirvana. Is bailiúcháin de sheanamhráin é, amhráin a bhí déanta acu níos luaithe. Ní raibh an banna réidh albam nua a dhéanamh, agus mar sin chuir siad amach an t-albam seo in am don Nollaig. Tá Incesticide i bhfad níos diamhair agus níos trialach ná Nevermind, mar shampla. Rinneadh an t-albam i rith cúpla bliain, le léiritheorí agus ceoltóirí éagsúla.